Neringos savivaldybė

Neringos savivaldybė – administracinis-teritorinis vienetas Lietuvos vakaruose, Kuršių nerijoje, Mažosios Lietuvos etnografiniame regione. Savivaldybė apima išimtinai Neringos miestą.

 Geografija 

Savivaldybė įsikūrusi pusiasalyje – Kuršių nerijoje ir užima beveik visą lietuviškąją nerijos dalį. Pietuose savivaldybė ribojasi su Rusija, šiaurėje – su Klaipėdos miesto savivaldybės vakarine teritorija ties Smiltyne, rytuose prieina Kuršių marios, vakaruose – Baltijos jūra. Aukščiausia savivaldybės vieta – 67,4 m Senosios Smuklės (Vecekrugo) kopa. Sausio vidutinė temperatūra –2,5 °C, liepos – 16,5 °C. Per metus iškrinta ~700 mm kritulių.

Neringos savivaldybės pakrantėse yra daug įlankų. Miškai užima 84 proc. savivaldybės teritorijos; didžiausias – Lapių miškas. Vyrauja pušynai. Visa teritorija patenka į Kuršių nerijos nacionalinį parką ir yra UNESCO paveldo objektas.Neringos miestas. Lietuva.lt (tikrinta 2006-01-13).

 Istorija 

1961 m. lapkričio 15 d. buvo įkurta Neringa – ji buvo respublikinio pavaldumo miestas, t. y. miestas, turintis tuometinio rajono teises. 1995 m. įkurta Neringos miesto savivaldybė, ji 1999 m. gruodžio 21 d. pervadinta Neringos savivaldybe. 2009 m. pradžioje panaikintos seniūnijos.Vietoje seniūnų – specialistai bendruomenių reikalams. 2009-01-29, Diena.lt (tikrinta 2021-08-27). 2010 m. „Veido“ paskelbtame savivaldybių reitinge pagal gyvenimo kokybę Neringos savivaldybė užėmė 1-ą vietą.Savivaldybių reitingas 2010 m. 2018 m. sausio 8 d. sudarytos 8 seniūnaitijos.

|-
| 1967 m. || 91 || 2000 || || 1 miestas (Neringa)
|-
| 1970 m. || 92 || 1944 || || 1 miestas
|-
| 1972 m. || 94 || || || 1 miestas
|-
| 1976 m. || 90 || 2000 || || 1 miestas
|-
| 1979 m. || || 2242 || || 1 miestas
|-
| 1989 m. || 90 || 2478 || || 1 miestas
|-
| 2001 m.  || 90 || 2386 || || 1 miestas 
|-
| 2009 m.  || || || || 1 miestas Valstybės įmonė Registrų centras (tikrinta 2009-09-01).
|-
| 2011 m.  || || 2570 || || 1 miestas 
|-
| 2016 m.  || || || || 1 miestas Valstybės įmonė Registrų centras (tikrinta 2016-08-13).
|-
| 2020 m.  || || || || 1 gyvenvietė (miestas, herbinė gyvenvietė) RegistruCentras.lt (tikrinta 2020-07-31).
|-
| 2021 m.  || || 3609 || || 1 miestas 
|}

 Gyventojai 

 Tautinė sudėtis 
2011 m. gyveno 2 570 žmonės:2011 m. surašymo duomenys 
 Lietuviai – 92,45% (2376);
 Rusai – 4,44% (114);
 Vokiečiai – 0,58% (15);
 Ukrainiečiai – 0,39% (10);
 Kiti – 2,14% (55).2001 m. gyveno 2 386 žmonės:2001 m. surašymo duomenys 
 Lietuviai – 92,5% (2206);
 Rusai – 5,2% (124);
 Ukrainiečiai – 0,71% (17);
 Baltarusiai – 0,59% (14);
 Lenkai – 0,25% (6);
 Vokiečiai – 0,21% (5);
 Kiti – 0,59% (14).

 Religinė sudėtis 
 Romos katalikai – 70,9 %
 stačiatikiai – 2,3 %
 evangelikai liuteronai – 1,8 %
 kiti – 0,7 %
 netikintys/nenurodė – 23,7 %

 Administracija 
285px|thumb|right|Neringos savivaldybės pastatas (1976 m.; architektas G. Tiškus)

Savivaldybės atstovaujamoji valdžia – Neringos savivaldybės taryba, vykdomoji valdžia – Neringos savivaldybės administracija.

 Seniūnijos 

Savivaldybėje iki 2009 m. buvo 2 seniūnijos – Juodkrantės ir Preilos-Pervalkos.

 Seniūnaitijos 

2018 m. sausio 8 d. mero potvarkiu Nr. V10-2 sudarytos 8 seniūnaitijos:Seniūnaičiai . Neringa.lt (tikrinta 2021-08-27).
 Nida:
 Taikos seniūnaitija: Taikos g., E. A. Jonušo g.
 Pamario seniūnaitija: G. D. Kuverto g., Pamario g., Kuršių g., Nidos-Smiltynės pl.
 Kopų seniūnaitija: Kopų g., Lotmiškio g., Naglių g.
 Purvynės seniūnaitija: Purvynės g., Skruzdynės g.
 Juodkrantė:
 Ievos Kalno seniūnaitija: L. Rėzos g., Ievos Kalno g.
 Gintarto Įlankos seniūnaitija: Gintaro Įlankos g., Kalno g., Miško g., Žaliasis kel., Alksnynės g.
 Preila:
 Preilos seniūnaitija: Preilos g.
 Pervalka
 Pervalkos seniūnaitija: Pervalkos g.

 Tarptautinė partnerystė 
  Leba, Lenkija
  Šilutė, Lietuva
  Fėmarnas, Vokietija
  Saulkrastai, Latvija
  Birštonas, Lietuva

 Švietimas 

Neringos savivaldybėje yra šios bendrojo lavinimo mokyklos:
 Neringos gimnazija

 Šaltiniai 

 Nuorodos 
 Savivaldybės svetainė

Kategorija:Neringos savivaldybė